Բացի այդ, խնդրում ենք նաև հաշվի առնել, որ այս նախաձեռնությունը կարող է դառնալ հասարակության համար բացասական նախադեպ՝ թե՛ սոցիալական, թե՛ կրթական առումներով: Մենք խորապես համոզված ենք, որ նոր սերունդը պետք է ծանոթ լինի բնության հետ էկոլոգիական հավասարակշռության մեջ ապրելու կանոններին, զերծ մնա շրջակա միջավայրի աղտոտումից և կենդանական ու բուսական աշխարհին վնաս հասցնելուց: Մենք հավատում ենք, որ այդ ամենը քաղաքակիրթ հանրապետություն ունենալու կարևորագույն չափանիշներ են: